text: Quant lor conroi orent aparellié.
   Et fait des noeces le premerain mangier,
   De cel saint houme que Diex par ot tant chier.
   Et de la feme ke il prist a moillier.
   Dont va li jors, e vous la nuit cangier.
   Ce dist li péres: «Biaus fius, alés coucier
   Avoec t’espouse, a Damediu congié.»
   Ne vaut li enfes son pére corecier.
   Sus se leva envis u volentiers.
   Va en la cambre o sa gente moillier.
   Li pére i fu et la mére au coucier.
   Le cambre ont faite encenser et joncier;
   Tendent i pailes a or entrelaciés.
   Quant il s'en issent, si font l’uis verillier;
   A dous sergans les font la nuit gaitier.
   Sains Alessins a parlé tous premiers.
  